JASNOTA

Autor

Martin Kučera

2022

Ukážka z elektronickej knihy

Poďakovanie autora:

Túto básnickú zbierku čiastočne finančne podporila Nadácia Mesta Topoľčany, Námestie Ľudovíta Štúra 2357/2, 955 01, Topoľčany. Za čo som im srdečne vďačný. Je skvelé, ak poznáme ľudí, ktorí chcú robiť svet lepším.

sMart-In®

Úvod

Dobrý deň, vážený čitateľ,

obsah tejto knižky je plný životných skúseností, za ktorými sú aj slzy, aj smiech, aj radosť, aj smútok. Život nás časom tvaruje a máme vždy možnosť voľby sa rozhodnúť vlastným srdcom a vlastnou hlavou, aké budú naše cesty a čo budeme pokladať za dôležité a zároveň čomu sa rozhodneme nevenovať pozornosť. Som rád, že Tvoja pozornosť je venovaná tejto mojej básnickej zbierke a prajem príjemné čítanie s porozumením. Dôležité je však vedieť, že niektoré básne pochopí človek, až keď sa nad ich významom zamyslí a možno si túto knihu prečíta aj viac krát. JASNOTA je opak temnoty. Je zaujímavé, že slovo JASNOTA v roku 2022 veľa ľudí nikdy v živote nevyslovilo. A tak ako je tma protiklad svetla a zlo protiklad Dobra, tak aj slovo JASNOTA by podľa mňa malo byť trochu viac známe verejnosti ako kladný protiklad zápornej temnoty, pretože tie dve energie vedú súboj v harmónii poriadku sveta v každom jednom človeku na svete. Vzdelávať verejnosť o dopadoch na spoločnosť tých ľudí, čo žijú v temnote je potrebné preto, aby si viac ľudí volilo za vlastné Dobro a za vlastnú JASNOTU. Sú ľudia, ktorí nosia v srdci JASNOTU rozhodnutí bez toho, že by toto slovo poznali, a aj takí v tejto knižke môžu nájsť skutočnosti o živote, ktoré poznajú, ale nevideli ich ešte napísané. Takí, čo nepokladajú Dobro a zlo za dôležitú tému, možno v tejto knižke nájdu dôvod, prečo je dôležité si uvedomovať rozdiel medzi Dobrom a zlom. A upozorňovať na neresti v človeku má veľký zmysel pre prítomnosť aj budúcnosť a zároveň chváliť dobré cnosti je skvelé pre každého jedného človeka pod slnkom.

sMart-In ®

1.TEDA

Pozri

Putujeme ďalej tou cestou

Ver si

máš toho mnoho za sebou

Zmysly

Zvládneš čo má prísť isto

Aj keď sa zdá byť to ťažké

I budúcnosť vyzerá hmlisto

Nehľadaj odpoveď vo fľaške

Sprísni

Sú tí čo Ťa potrebujú veľmi

Pre nich

Ostaň zodpovednosti verný

Nádych

Krása milujúci sú za dvermi

Hryzni

Hryzni si tak do jazyka

Taktika

Keď zlé chceš povedať

Tým ktorých Ty miluješ

Tak sa rozpadá láska

Klasika

Dobré radšej pozbierať

Nech im tu neubližuješ

Hovorte to dobré to treba

Nemyslite len si na seba

Aj ľudia čo nás radi majú

Nás občas veru opúšťajú

Aj keď bolí to v srdci

Preto vyzdvihnite to dobré

Bez dôvery a úcty je beda

Nech na nás ľudia si

v dobrom spomínajú

Teda teda teda

2.CNOSTI POKORY

1.Poctivosť

Žiť a hrať fér robiť poctivo so srdcom na pravom mieste

Dobro tomu ver spolu s otcom do sveta tú nádej vneste

2.Múdrosť

Vedomosť odovzdať môžeš ale múdrosť nie, skúsenosti

Zažité veci myseľ majestátna a myslieť aj na skutočnosti

3.Chrabrosť

Cez svoj strach nájsť odvahu a cez svoju odvahu statočnosť

Bojovať keď je to potrebné aj keď vidíš toho boja náročnosť

4.Spravedlnosť

S pochopením rozhodnutí iných robiť správne rozhodnutia

Nech sa ľudia učia aká je spravodlivosť krásna, napodobnia

5.Čestnosť

Hrdosť na svoj dobrý charakter a česť hájiť Dobro je zámer

Čestne kráčať s hlavou hore a vedieť zvládnuť aj tvrdý úder

6.Dobroprajnosť

Praj iným úspech a spokojnosť aj tým čo ublížili Ti niekedy

Drž sa tejto zásady kým nemusíš brániť v živote holé životy

7.Láskavosť

Láskaví k iným, priateľský i nápomocný aj keď pýcha zneužije

Aj tak taký byť je dobré nech sa láskavo žije a iných motivuje

8.Chápavosť

Súcit a pochopenie mať s inými ľuďmi najlepšie všetkými

Hľadať dôvody prečo robia to čo robia srdcom celé hodiny

9.Pravdovravnosť

Hovor pravdu v správny čas a na správnom mieste správne

Nech sú skutky Tvoje slávne, dobré srdce iným zase zjavné

10.Slušnosť

Úcta k iným aj za cenu potupy slušné sú tie dobré postupy

Naplň svoju myseľ cnosťami pokory ako naplnené nádoby

3.ČIERNY SNEH

Nie smiech

Tvária sa že je to normálne

Že je to do prírody v poho

Pritom niečo úplne totálne

Že si povieš no zbohom

Čierny sneh

Absurdita rozmerov mega

Vraj si už máme zvyknúť

Zvyknúť sa však na to nedá

Nedá sa len tak zmiznúť

Že no a nech

Žijeme tu s ľuďmi čudnými

Zvrátené majú myslenie

Máme my byť tolerantnými

Dovoliť im ich besnenie

Čierny sneh

4.ELFSKÝ ODKAZ

V podobe chvíle magickej

Keď hmla ovládla ten dej

V machu rastú dubáčiky

V korunách tu sú vtáčiky

Vlci svorne vyjú melódiu

Zbor na skale i na pódiu

Srnky bežia v stáde tade

A kus od nich mladé lane

Medveď by i niečo zjedol

Mäta mu chutí aj mentol

Stromy ohýba ten vietor

Šum lesa tak je mentor

Na lúke si kvietky rastú

Život tu majú ako gazdu

Príroda si chráni svoje

Zveri sa už aj poznajú

Spolupráce no aj boje

Vlastný svet tu majú

Územia aj svoje ríše

Vedia kde čo rastie

Tam si umenie píše

Pohoda sa im pasie

Aj keď majú starosti

Hlavne čo do brucha

Svoje malé ratolesti

Tam mamu poslúcha

Les je živý to mi ver

Človek ho rád ničí

Pre slepý charakter

Pozri sa im do očí

Povedz čo vidíš mi

Keď líšku si chytíš

Tie posvätné ruiny

Ty ich už nevidíš

Tu žili ľudia kedysi

V súlade a v tradícii

Mali svätyne svoje

Aj tu tie svoje kroje

Prírodu si milovali

Dávala im zadarmo

To čo potrebovali

Aj veľké duchovno

Nepoznali peniaze

Ani list vlastníctva

Nepodľahli nákaze

Pýchy a nevoľníctva

Tak žili dlho v lesoch

Kým došla civilizácia

Menej jedli to mäso

Ako v reštauráciách

Elfovia tí ľudia lesní

Mali česť a múdrosť

Ich odkaz je i jasný

Všetko so všetkým súvisí

Koniec ukážky

Table of Contents

Titulná strana

1.TEDA

2.CNOSTI POKORY

3.ČIERNY SNEH

4.ELFSKÝ ODKAZ